**Spôsob zriadenia**

**Materskej školy Bodvianska 4 Bratislava s elokovaným pracoviskom MŠ Šíravská ul. č. 8, jej právomoci a kompetencie, popis organizačnej štruktúry**

**Spôsob zriadenia Materskej školy Bodvianska 4 Bratislava s elokovaným pracoviskom Šíravská č. 8**

Materská škola Bodvianska 4 Bratislava s elokovaným pracoviskom MŠ Šíravská 8 (ďalej len „MŠ“) s vyučovacím jazykom slovenským bola Miestnym zastupiteľstvom Mestskej časti Bratislava-Vrakuňa podľa § 15 ods. 2 zákona SNR č. 377/1990 Zb. o hlavnom meste SR Bratislave v znení neskorších predpisov , v súlade so zákonom č. 303/1995 Z. z. o rozpočtových pravidlách obce v znení neskorších predpisov, podľa § 6 ods. 2 písm. b zákona SNR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 365/2004 Z. z. a v súlade so Štatútom hl. mesta SR v znení dodatkov č. 1-31, zriadená v súlade so svojimi uzneseniami č. 197/XIV/2020 a 284/XVI/2020 z 8.12.2020. Materská škola Bodvianska 4, Bratislava ako škola s právnou subjektivitou s účinnosťou od 1.9.2020 a Materská škola Bodvianska 4, Bratislava elokovanými triedami v objekte MŠ Šíravská 8 ako škola s právnou subjektivitou s účinnosťou od 1.1.2021.

**Právomoci a kompetencie MŠ**

MŠ je rozpočtovou organizáciou. Súčasťou školy sú okrem MŠ Bodvianska 4, 821 07 Bratislava aj elokované pracovisko v objekte materskej školy na Šíravskej 8 a Školská jedáleň pri MŠ.

MŠ a jej súčasti riadi riaditeľ školy - štatutárny orgán, ktorého vymenúva a odvoláva na návrh Rady školy zriaďovateľ školy.

Materská škola zabezpečuje výchovno-vzdelávaciu činnosť. Výchovu a vzdelávanie zabezpečuje prostredníctvom školského vzdelávacieho programu, ktorý poskytuje predprimárne vzdelanie. Materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.

Zariadenie školského stravovania zabezpečuje stravovanie detí, ktoré navštevujú MŠ a všetkých zamestnancov.

Škola uplatňuje princíp jedného vedúceho v účelnej nadväznosti na zásady spolupráce s orgánmi samosprávy a ďalšími odbornými orgánmi v súlade so zákonmi, uplatňuje a dodržiava platné všeobecne záväzné právne predpisy. Podrobnejšia pôsobnosť a kompetencie MŠ, jej orgánov a jednotlivých úsekov sú rozpracované v organizačnom poriadku školy.

**Popis organizačnej štruktúry**

MŠ Organizačná štruktúra MŠ:

-útvar riadenia riaditeľom školy,

-útvar pedagogickej činnosti,

-hospodársko-správny útvar,

-útvar školského stravovania.